Döntéshozatal: egyszerű többség **IV/2013. Nyü.\_\_\_\_\_\_**

**TÁJÉKOZTATÓ**

Tótkomlós Város Önkormányzata Képviselő-testületének

2013. április 24-ei ülésére

**Tárgy: Tájékoztató a Komlós Településszolgáltatási Kft. ellen benyújtott panaszról**

Tájékoztatom a Tisztelt Képviselő-testületet, hogy 2013. április 3-án több tótkomlósi és vidéki lakos aláírásával panaszos levél érkezett Hivatalomhoz, melyben a Rózsa Fürdőben és a Gyógyászaton tapasztaltakra hívják fel figyelmünket. A levelet tájékoztatómhoz mellékelem.

A levélben felvetett problémák a következők:

1. Kosz van a fürdőben: a zuhanyzókban, a szaunában, a merülő medencében és a WC-ben is. A szaunában gyakran alig lehet kilátni a kosztól az üvegajtón és szinte alig van takarítva.
2. Az aromabarlagnak csak a neve aroma.
3. A termál medence sokszor hideg.
4. A gőz szauna ritkán meleg.
5. A wellnesst megszüntették.
6. Az úszómedence hidegebb a kiírásnál.
7. A merülőmedence sokszor nincs felengedve.
8. A gyerekek, akik úszásra járnak fegyelmezetlenek, az edzők nem fegyelmezik őket, zavarják a többi vendéget.
9. A legjobb masszőröket, szakembereket küldi el.

2013. április 15-én személyesen jártam végig a fürdő és a reumatológia épületét, figyelve azok tisztaságára és a rendre. A levélben felvetett problémákat nem tapasztaltam, mindenhol tisztaság volt.

A Komlós Településszolgáltatási Kft. ügyvezetőjét, Herczegné Mihály Ritát levélben kerestem meg, hogy reagáljon a panaszra, levelét szintén előterjesztésemhez mellékelem.

Továbbá kértem tőle, hogy tájékoztasson az úszásoktatások és az edzések idejéről, valamint a szauna és a gőzkabin nyitvatartási rendjéről is, melynek a mellékeltek szerint eleget is tett.

Kérem a Tisztelt Képviselő-testületet, hogy a tájékoztatót tárgyalja meg, majd foglaljon állást a kérdésben.

Tótkomlós, 2013. április 18.

dr. Garay Rita

polgármester

Az előterjesztést készítette: dr. Kruzslicz-Bodnár Gréta, aljegyző

Az előterjesztést látta: Kvasznovszkyné Szilasi-Horváth Krisztina, jegyző