**Tótkomlós Város Önkormányzat Képviselő-testületének**

**\_\_\_\_/2013. ( ) önkormányzati rendelete**

**a talajterhelési díjról**

(tervezet)

Tótkomlós Város Önkormányzat Képviselő-testülete Magyarország Alaptörvénye 32. cikk (1) bekezdés a) pontjában, a környezetterhelési díjról szóló 2003. évi LXXXIX. törvény 21/A. § (2) bekezdésben és a 26. § (4) bekezdésben kapott felhatalmazás alapján, a környezetterhelési díjról szóló 2003. évi LXXXIX. törvény 24. §-ában meghatározott feladatkörében eljárva Tótkomlós Város Önkormányzat talajterhelési díjáról a következő rendeletet alkotja:

**1. §**

A rendelet hatálya kiterjed Tótkomlós város közigazgatási területén a környezetterhelési díjról szóló 2003. évi LXXXIX. törvény (a továbbiakban: Ktdt.) 11. § (1) bekezdésében meghatározott kibocsátókra.

**2. §**

A talajterhelési díj összegét a Ktdt. 12. § (2) bekezdése szerint megállapított díjalap, az ugyanezen törvény 12. § (3) bekezdésében meghatározott egységdíj, és a területérzékenységi szorzó (Tótkomlós közigazgatási területén egységesen 1,5) szorzata határozza meg (éves alap x 1200 Ft/m3 x 1,5).

**3. §**

(1) A helyi vízgazdálkodási hatósági jogkörhöz kapcsolódó talajterhelési díjra vonatkozóan díjmentességben részesül az a természetes személy kibocsátó, aki:

1. aki 2012. január 1. és 2012. december 31. közötti időszakban rákötött a közüzemi csatornahálózatra,
2. aki az önkormányzat által koordinált csatornarákötési kampány keretében 2012. június 30. és 2012. december 31. közötti időszakban megrendelte a rákötést a közüzemi csatornahálózatra a Békés Megyei Vízművek Zrt.-től (jogutód: Alföldvíz Zrt.)
3. akinek ingatlana csak kerti csappal rendelkezik,
4. akinek az ingatlanán a méréssel igazolt éves vízfogyasztása nem haladja meg a 20 m3-t.

(2) Az (1) bekezdés c) pontja szerinti mentesség érvényesítéséhez a talajterhelési díj bevallásakor csatolni kell a rendelet 1. mellékletében szereplő nyilatkozatot.

(3) Az (1) bekezdés d) pontja szerinti mentesség igazolására a szolgáltató részéről az önkormányzati adóhatóságnak megküldött éves kimutatás szolgál.

(4) Mentesül a talajterhelési díjösszeg 60 %-ának megfizetése alól az a kibocsátó, akinek az éves vízfogyasztása nem haladja meg a 80 m3 vízmennyiséget és

a) családban élők esetében a háztartás egy főre jutó nettó átlagos havi jövedelme a tárgyévet követő év első két hónapjában nem haladja meg az öregségi nyugdíj mindenkori legkisebb összegének (továbbiakban nyugdíjminimum) 100 %-át,

b) egyedülálló esetében az egy főre jutó nettó átlagos havi jövedelem a tárgyévet követő év első két hónapjában nem haladja meg a nyugdíjminimum 150 %-át.

(5) A (4) bekezdés szerinti kedvezmény érvényesítéséhez a talajterhelési díj bevallásakor csatolni kell a rendelet 2. mellékletében szereplő nyilatkozatot és jövedelemigazolásokat.

(6) Az (1) és (4) bekezdés szerinti mentességeket és díjkedvezményeket csak magánszemélyeknek és kizárólag személyenként egy ingatlan után a bevallás és a nyilatkozatok szabályszerű kitöltésével, a megfelelő igazolások és szakvélemények csatolásával lehet érvényesíteni.

(7) Az (1) és (4) bekezdésben foglaltakat a 2013. március 31-ig benyújtandó, 2012. évi bevallások adatai alapján, a 2012. február 1-jétől hatályos egységdíjjal számítandó, 2013. március 31-ig fizetendő díjösszegekre nézve lehet első alkalommal figyelembe venni. Az (1) és (4) bekezdés szerinti díjkedvezmények a talajterhelési díj alapból vehetők igénybe.

**4. §**

(1) Az adózó az önkormányzati adóhatóság által rendszeresített nyomtatványon teljesíti a talajterhelési díj bevallását a Ktdt. 21/A. §-a szerint.

(2) A talajterhelési díjat Tótkomlós Város Önkormányzat **10402142-2144883-03160000** számú Talajterhelési díj beszedési számlájára kell teljesíteni.

**5. §**

1. Ez a rendelet a kihirdetést követő napon lép hatályba.
2. E rendelet hatályba lépésével hatályát veszti Tótkomlós Város Önkormányzatának a helyi vízgazdálkodási hatósági jogkörbe tartozó szennyvízelvezetéshez kapcsolódó talajterhelési díjjal kapcsolatos adatszolgáltatási és eljárási szabályokról szóló 19/2004. (V.25.) rendelete.

dr. Garay Rita Kvasznovszkyné Szilasi-Horváth Krisztina

polgármester jegyző

*1. melléklet a \_\_\_/2013. (IV. 24.) rendelethez*

**I.**

**N Y I L A T K O Z A T**

**Mentesség igénybevételéhez ……….. évben**

Nyilatkozom, hogy Tótkomlós Város Önkormányzat Képviselő testületének a talajterhelési díjról szóló \_\_\_/2013. (\_\_) ör. 3. § (1) bekezdés c) pontja alapján díjmentességre jogosult vagyok, mert

a Tótkomlós, ………………………………………… szám alatti ingatlanomon csak kerti csappal rendelkezem.

Tótkomlós, ……………………………….

…………………………………

aláírás

*2. melléklet a \_\_\_/2013. (IV. 24.) rendelethez*

**II.**

**N Y I L A T K O Z A T**

**Kedvezmény igénybevételéhez ……….. évben**

Nyilatkozom, hogy Tótkomlós Város Önkormányzat Képviselő testületének a talajterhelési díjról szóló \_\_\_/2013. (\_\_) ör. 3. § (3) bekezdés a) vagy b) pontja alapján 60 %-os díjfizetési kedvezményre vagyok jogosult az alábbiak szerint:

|  |  |
| --- | --- |
| A háztartásban élők neve | Havi átlag jövedelem (Ft-ban) |
|  |  |
|  |  |
|  |  |
|  |  |
|  |  |
|  |  |
|  |  |
| Összesen:……………..fő | …………………………Ft |

Egy főre jutó jövedelem: …………………….

Mellékelem a családban élők jövedelem igazolását.

Tótkomlós, ……………………………….

…………………………………

aláírás