Döntéshozatal: egyszerű többség  **IV-1/2013. Nyü.\_\_\_\_\_\_**

**ELŐTERJESZTÉS**

Tótkomlós Város Önkormányzat Képviselő-testületének

2013. április 24-ei ülésére

**Tárgy: Mindszenty szobor elhelyezése a Wallaszky Pál téren, és költségeire fedezet biztosítása**

A Rákóczi Szövetség Helyi Szervezetének és dr. Kiss-Rigó László a Szeged-Csanádi Egyházmegye püspökének indítványával egyetértett Takács Ferenc alpolgármester, mely szerint Mindszenty József hercegprímás életnagyságú mellszobrát Tótkomlóson fel kellene állítani.

A tárgyalások alapján támogatási megállapodást írt alá Tótkomlós Város Önkormányzata és a Szeged-Csanádi Egyházmegye, mely szerint a Szeged-Csanádi Egyházmegye a mellszobor bronzból történő kiöntésének teljes költségét biztosítja. Újabb tárgyalások alapján Juha Richárd debreceni szobrászművészt bíztuk meg a szobor elkészítésével.

A szobor bronzba öntését megrendeltük, melynek bruttó értéke 600.000,- Ft, ami tartalmazza a szilikonforma levételét a terrakotta formáról, bronzba öntést, utómunkálatokat, cizellálást, patinázást, csapok szerelését és a leszállítást. Időközben a támogatási összeget átutalták Önkormányzatunknak, a szobor leszállítása megtörtént, annak ellenértéke továbbutalásra került.

A Városfejlesztési és Pénzügyi Bizottság tagjainak egyetértésével a Wallaszky Pál téren a szobor elhelyezésére a megfelelő hely kialakítási munkálatai elkezdődtek. A szobor talapzatát szintén Juha Richard szobrászművész tervezte, kivitelezője pedig Dohányos Zsolt helyi műköves vállalkozó.

Egyeztetve dr. Schmidt Mária történésszel, a Terror Háza főigazgatójával, javaslatára a talapzat négy oldalán az alábbi szöveg kerül elhelyezésre:

„a. oldal

*Mindszenty József*

*(Csehimindszent, 1892. március 29. – Bécs, 1975. május 6.)*

*esztergomi érsek, hercegprímás*

*„Állok Istenért, Egyházért, Hazáért, mert ezt a kötelességet rója rám a nagyvilágon legárvább népem történelmi szolgálata.” 1948. nov. 18*

b. oldal

*Hogy pedig nemzeti létünket és hazánk fennmaradását biztosítsuk, ragaszkodjunk szent hitünkhöz, amely hazánkat és nemzetünket ezer éven át fenntartotta. Nem üres mondás, hanem történetileg igazolt tény, hogy kard szerezte, kereszt tartotta fenn a hazát. Egy állam sem tudott fennmaradni, amely nem az igazságra és az erkölcsre épült. Ahol istenfélő polgárok vannak, ott megvan a törvénytisztelet, ahol tisztelik a törvényt, ott szilárd a belső rend, ahol szilárd a belső rend, ott erős az állam. Mindszenty József pásztorlevele, 1945. május 24.*

c. oldal

*József Mindszenty*

*(Csehimindszent, 29. marca 1892 – Viedeň, 6. mája 1975)*

*ostrihomský arcibiskup, knieža – prímas*

*„Stojím za Boha, za Cirkev, za Vlasť, lebo túto povinnosť mi ukladá historická služba môjmu ľudu, najosirelejšiemu v šírom svete.” 18. novembra 1948*

d. oldal

*A teda aby sme zabezpečili naše národné bytie a zachovanie našej vlasti, držme sa svojej viery svätej, ktorá našu vlasť a náš národ udržala tisíc rokov. Nie je prázdnou frázou, ale historicky doloženou skutočnosťou, že vlasť bola získaná mečom a zachovaná krížom. Nemohol sa zachovať žiaden štát, ktorý nebol postavený na pravde a mravoch. Kde sú bohabojní občania, tam sa dostane úcty zákonom, kde sa uctievajú zákony, tam je pevný vnútorný poriadok, kde je pevný vnútorný poriadok, tam je silný štát. Pastiersky list Józsefa Mindszentyho, 24. mája 1945“*

Mivel Tótkomlós Város Önkormányzat Képviselő-testülete ezidáig nem döntött a szobor elhelyezése tárgyában, így a Magyarország helyi önkormányzatairól szóló 2011. évi CLXXXIX. törvény 42. § 8. pontja alapján azt előterjesztem elfogadásra, tekintettel arra, hogy köztéri szobor állítása a képviselő-testület át nem ruházható hatáskörébe tartozik.

A fentiek alapján kérem a Tisztelt Képviselő-testületet az alábbi határozati javaslatok megvitatására és elfogadására.

1. **HATÁROZATI JAVASLAT**

Tótkomlós Város Önkormányzat Képviselő-testülete elhatározza, hogy a Tótkomlós, Wallaszky Pál téren – Juha Richárd szobrászművész alkotását - Mindszenty József esztergomi érsek, hercegprímás bronzból öntött életnagyságú mellszobrát helyezi el.

A szobor avató ünnepségét 2013. május 6-ában – az érsek halálának évfordulóján – tartja.

Felelős:dr. Garay Rita polgármester

Határidő:azonnal és 2013. május 6.

1. **HATÁROZATI JAVASLAT**

Tótkomlós Város Önkormányzat Képviselő-testülete a Tótkomlós, Wallaszky Pál téren elhelyezendő Mindszenty József esztergomi érsek, hercegprímás bronzból öntött életnagyságú mellszobor talapzatának elkészítésére és környezete kialakítására …… Ft-ot biztosít a 2013. évi költségvetésében a működési tartaléka terhére.

Felelős:dr. Garay Rita polgármester

Határidő:azonnal.

Tótkomlós, 2013. április 18.

dr. Garay Rita

polgármester

Az előterjesztést készítette: Kárász Gáborné, ügyintéző

Az előterjesztést látta: dr. Kruzslicz-Bodnár Gréta, aljegyző